open-index/open-wikipedia-markdown huggingface dataset:
Fitzgerald

**Fitzgerald** tai **FitzGerald** on muun muassa seuraavien henkilöiden sukunimi:

* FitzGerald (suku)

* Barry Fitzgerald (1888–1961), irlantilainen näyttelijä
* Benita Fitzgerald-Brown (s. 1961), yhdysvaltalainen pika-aitajuoksija ja olympiavoittaja
* Charles Fitzgerald (1841–1921), brittiläinen vara-amiraali
* Edward Fitzgerald (1763–1798), irlantilainen lordi ja vallankumouksellinen
* Edward Fitzgerald (1809–1883), brittiläinen runoilija
* Edward Fitzgerald (1891–1966), yhdysvaltalainen jääkiekkoilija
* Edward Aloysius Fitzgerald (1893–1972), yhdysvaltalainen roomalaiskatolinen piispa
* Ella Fitzgerald (1917–1996), yhdysvaltalainen jazzmuusikko
* Erin Fitzgerald (s. 1972), kanadalainen ääninäyttelijä
* F. Scott Fitzgerald (1896–1940), yhdysvaltalainen kirjailija
* Garret FitzGerald (1926–2011), Irlannin pääministeri 1981–1982 ja 1982–1987
* George FitzGerald (1851–1901), irlantilainen fyysikko
* Geraldine Fitzgerald (1913–2005), irlantilais-yhdysvaltalainen näyttelijä
* Joseph Fitzgerald (1904–1987), yhdysvaltalainen jääkiekkoilija ja olympiamitalisti
* Kevin Fitzgerald (s. 1996), yhdysvaltalainen jääkiekkoilija
* Larry Fitzgerald (s. 1983), yhdysvaltalainen amerikkalaisen jalkapallon pelaaja
* Lorna Fitzgerald (s. 1996), englantilainen lapsinäyttelijä
* Michael Fitzgerald (s. 1988), uusiseelantilainen jalkapalloilija
* Penelope Fitzgerald (1916–2000), brittiläinen kirjailija
* Peter Fitzgerald (s. 1960), yhdysvaltalainen republikaanipoliitikko
* Robert Fitzgerald (1923–2005), yhdysvaltalainen pikaluistelija
* Rose Kennedy, o.s. Fitzgerald (1890–1995), Yhdysvaltain presidentti John Fitzgerald Kennedyn äiti
* Tom Fitzgerald (s. 1968), yhdysvaltalainen jääkiekkoilija, valmentaja ja apulaistoimitusjohtaja
* Willa Fitzgerald (s. 1991), yhdysvaltalainen televisionäyttelijä
* Zelda Fitzgerald (1900–1948), yhdysvaltalainen kirjailija, F. Scott Fitzgeraldin puoliso.

## Nimen muita merkityksiä

* Fitzgerald, SS Edmund Fitzgerald, yhdysvaltalainen vuonna 1975 uponnut rahtilaiva
* Fitzgerald, Fort Fitzgerald, taajama Albertassa, Kanadassa
* Cantor Fitzgerald, yhdysvaltalainen finanssipalveluyritys
* USS Fitzgerald (DDG-62), Yhdysvaltain laivaston ohjushävittäjä
Calm After the Storm

**Calm After the Storm** on hollantilaisen The Common Linnets -yhtyeen kappale. Kappale valittiin edustamaan Alankomaita vuoden 2014 Eurovision laulukilpailussa Tanskassa. Se sijoittui koko kilpailussa toiselle sijalle. Kappale esitettiin ensimmäisen kerran livenä akustisena versiona 12. maaliskuuta 2014 ohjelmassa *[[De Wereld Draait Door]]*. Studioversio näytettiin ensimmäisen kerran 13. maaliskuuta 2014.

Kappaleen mustavalkoisena kuvattu video kuvattiin Edamissa maaliskuussa 2014.

Sen jälkeen kun kappale saavutti ensimmäisen sijan Eurovision laulukilpailun ensimmäisessä semifinaalissa 6. toukokuuta 2014, kappale saavutti finaalissa toisen sijan, päästäen edelleen vain Itävallan edustajan, Conchita Wurstin esittämän "Rise Like a Phoenixin". Tämä oli Alankomaiden kaikkien aikojen korkein sijoitus Eurovision-laulukilpailussa sitten vuonna 1975 saavutetun voiton.

Calm After the Storm tuli toiseksi euroviisuradio ESCRadio.comin 250 parhaan euroviisukappaleen äänestyksessä vuonna 2014. Se sijoittui äänestyksessä korkeimmalle vuoden 2014 euroviisukappaleista.

## Listasijoitukset

## Palkinnot

## Lähteet
Varieteeteatteri Pariisissa

**Varieteeteatteri Pariisissa** on suomalaisen taiteilijan Magnus Enckellin öljyvärityö kankaalle vuodelta 1912. Kooltaan tämä työ on 100,5 cm × 66,5 cm, ja se kuuluu Ateneumin taidemuseon kokoelmiin, jonne se hankittiin vuonna 1967.

*Varieteeteatteri Pariisissa* henkii nostalgista ja estetisoitua Pariisin ikävää. Enckell kosmopoliittina liikkui siellä sujuvasti, kuten Pietarissa ja Helsingissäkin. *Varieteeteatteri Pariisissa* toistaa teatterien lämmintä keinovaloa, mutta maalauksen pastellivärit viittaavat myös impressionistisiin auringonlaskuihin. Joku näkee siinä yksinäisen katselijan näkymän.

Enckell oli paljon tekemisissä pariisilaisen impressaarin Sergei Djagilevin kanssa vuosina 1911–1912. Djagilev johti balettiesityksiä ja toi tanssitaidetta uudistavaa venäläistä balettia esiin näyttämölle (Ballets russes). Enckellin Pariisissa maalaamat teokset *Pont Royal* ja *Bal Tabarin* ovat hyvin samankaltaisia hengeltään kuin *Varieteeteatteri Pariisissa*.

## Lähteet

## Aiheesta muualla
* Maalaus Suomen Kansallisgallerian sivuilla.
Sinkkuna suhteessa

**Sinkkuna suhteessa** *(That Awkward Moment)* on vuonna 2014 ensi-iltansa saanut Tom Gormicanin ohjaama ja käsikirjoittama komediaelokuva. Se kertoo kolmesta miehestä, jotka vannovat pysyvänsä sinkkumiehinä, mutta sitä yrittäessään heidän rakkasuelämänsä muuttuu vain monimutkaisemmaksi. Elokuvan pääosissa ovat Zac Efron, Miles Teller, Michael B. Jordan, Imogen Poots, Mackenzie Davis ja Jessica Lucas.

Elokuva sai ensi-iltansa Yhdysvalloissa 31. tammikuuta 2014 ja Suomessa ensi-ilta oli 21. helmikuuta 2014.

## Näyttelijät

## Lähteet

## Aiheesta muualla
*
Brittiläinen 1. panssaridivisioona

**1. panssaridivisioona** on Yhdistyneen kuningaskunnan  panssaridivisioona, joka taisteli toisessa maailmansodassa. Yhtymä perustettiin ensimmäisen kerran marraskuussa 1937 liikkuvana divisioonana () ja se lakkautettiin toisen maailmansodan päätyttyä 1945. Yhtymä muodostettiin uudelleen 1960 ja se on edelleen palveluksessa.

## Perustaminen
Yhtymä perustettiin marraskuussa 1937 liikkuvana divisioonana, jolloin siihen kuuluivat 1. ja 2. kevyt panssariprikaati, 1. tankkiprikaati sekä tykistö-, pioneeri- ja viestijoukkoja. Suunniteltu vahvuus oli 620 panssariajoneuvoa, mutta niistä pääosa oli tiedusteluajoneuvoja. Raskaat panssarivaunut kuuluivat tankkiprikaatiin ja ennen cruiser-vaunujen saamista joulukuussa 1938 kalustona oli vanhentuneet keskiraskaat panssarivaunut. Yhtymän kokoonpano muuttui vuoden 1939 alussa, jolloin siihen kuului kevyt panssariprikaati, raskas panssariprikaati ja tukiryhmä.

## Toinen maailmansota
Divisioona siirrettiin Ranskaan 14. huhtikuuta 1940 toisen brittiläisen siirtoarmeijan mukana ja se evakuoitiin 16. kesäkuuta oltuaan hetken Sommen eteläpuolella. Divisioona oli 27. elokuuta 1941 saakka Britteinsaarilla, jolloin se siirrettiin Egyptiin. Saattue saapui 13. marraskuuta 1941 Aleksandriaan ja divisioona osallistui Gazalan, kumpaankin el Alameinin sekä Tunisian taisteluihin. Tunisian taisteluiden päätyttyä divisioona jäi Afrikkaan toukokuuhun 1944 saakka, jolloin se siirrettiin Italiaan.

Italiassa se osallistui Gothic-linjan murtamiseen Corianossa. Yhtymä lakkautettiin 1. tammikuuta 1945 joukkojen kotiuttamisen alettua.

## Sodan jälkeen

16. huhtikuuta 1958 nimettiin brittiläinen 7. panssaridivisioona ensin 5. panssaridivisioonaksi ja uudelleen vuonna 1960 1. divisioonaksi, jolloin sen sijoituspaikkana oli Verden an der Allen Saksassa. 1970-luvulla divisioonaan kuuluivat 7. panssariprikaati Soltaussa ja 11. panssariprikaati. Yhtymä nimettiin 1. panssaridivisioonaksi vuonna 1976. Divisioonan esikunta siirtyi 1978 Shiel Barracksiin Verdeniin. 1980-luvun alussa divisioonaan kuuluivat 7., 12. ja 22. panssariprikaati.

Divisioonan esikunta lakkautettiin 1993 ja muodostettiin uusi () 4. panssaridivisioonan esikunnasta.

## Lähteet
*
*

### Viitteet
Etyylinitraatti

**Etyylinitraatti** (C2H5NO3) on etanolin ja typpihapon muodostama epäorgaaninen esteri. Yhdistettä voidaan käyttää orgaanisessa synteesissä.

## Ominaisuudet
Etyylinitraatti on huoneenlämpötilassa väritön neste. Yhdiste liukenee veteen vain vähän, mutta on runsasliukoinen orgaanisiin liuottimiin kuten etanoliin ja dietyylieetteriin. Etyylinitraatti hajoaa helposti kuumennettaessa yli kiehumispisteensä ja reaktio voi olla räjähdysmäinen.

## Valmistus
Etyylinitraattia voidaan valmistaa etanolin ja typpihapon tai typpihapokkeen anhydridin eli dityppitrioksidin kanssa. Etanolin räjähdysmäisen hapetuksen estämiseksi reaktioseokseen lisätään pieni määrä ureaa. Toinen tapa syntetisoida yhdistettä on jodietaanin ja hopeanitraatin välinen reaktio.

Etyylinitraattia käytetään orgaanisissa synteeseissä valmistettaessa lääke- ja hajusteaineita sekä väriaineita. Yhdistettä voidaan käyttää myös seoksena metanolin kanssa rakettien polttoaineena.

## Lähteet
Form (savukemerkki)

**Form** oli suomalaisen Amer-Tupakan valmistama ja markkinoima savukemerkki, jota tuotiin markkinoille 1970-luvun alussa ja lopetettiin 2000-luvun puolivälissä Philip Morrisin ostettua Amerin tupakkaliiketoiminnan tuotemerkkeineen. Viimeinen verkosta löytyvä Valviran haitta-aineluettelo, jossa Form-merkki esiintyy on vuodelta 2004.

Vuosien mittaan Form-savukkeita oli saatavana monena eri versiona, jotka pyrittiin erottamaan toisistaan tunnusvärein. Näihin lukeutuivat muiden muassa pehmeät ja kovat askit, Form American Full Flavor (musta rasia), Form Menthol (vihreä rasia), Form Erittäin Kevyt (punavalkoinen rasia), Form Kevyt Ykkönen (sinivalkoinen rasia), Form Kevytmenthol (vihreävalkoinen rasia) ja Form Special (oranssi rasia).

1970-luvun puolivälissä Amer-Tupakka mainosti Formia järkevän ja harkitsevan tupakoijan savukkeena. Lehtimainosten pitkässä tekstissä muun muassa neuvottiin, että ensimmäinen savuke kannattaisi polttaa vasta aamiaisen jälkeen, savukkeen tupakkaosan viimeinen senttimetri kannattaa jättää polttamatta, ja kannattaisi opetella tupakoimaan niin, ettei aina vedä savua henkeen.

Vuonna 1978 Form Punaisen osuus Suomen savukemarkkinoista oli 1,9 ja Form Specialin 1,8 prosenttia, mikä toi niille myyntitilaston sijat 8 ja 9. Samana vuonna voimaan tulleen tupakkamainonnan kiellon jälkeen Amer-Tupakka markkinoi Form-savukkeita monenlaisten Formia-merkkisten oheistuotteiden kautta, joiden logo ja väritys muistuttivat Form-savukelogoa.

## Lähteet
The Homesman

**The Homesman** on vuonna 2014 ensi-iltansa saanut Tommy Lee Jonesin ohjaama draama- ja lännenelokuva. Se perustuu Glendon Swarthoutin samannimiseen romaaniin vuodelta 1988. Elokuvan ovat käsikirjoittaneet Kieran Fitzgerald, Tommy Lee Jones ja Wesley Oliver. Elokuvan pääosissa ovat Tommy Lee Jones, Hilary Swank, Hailee Steinfeld, William Fichtner ja Meryl Streep. 

Elokuva sai ensi-iltansa Cannesin elokuvajuhlilla toukokuussa 2014, jossa se kilpaili elokuvajuhlien pääpalkinnosta Kultaisesta palmusta. 

## Näyttelijät

## Lähteet

## Aiheesta muualla
*
La vendetta dei gladiatori

**La vendetta dei gladiatori** (”Gladiaattorien kosto”) on vuonna 1964 valmistunut italialainen seikkailuelokuva. Tyylilajiltaan peplumia edustavan elokuvan on ohjannut Luigi Capuano. Sen pääosaa esittää yhdysvaltalainen kehonrakentaja Mickey Hargitay.

## Juoni
Geiserikin johtamat barbaarit uhkaavat hyökätä Roomaan, mutta heikon keisari Valentinianus III:n sotapäällikkö Aetius onnistuu torjumaan heidät. Aetiuksen poika Fabius palaa Roomaan ja ryhtyy gladiaattoriystävineen taistelemaan keisarin petollisia neuvonantajia vastaan. Lopulta barbaarit lyövät Aetiuksen joukot ja ryöstävät Rooman, mutta Fabius pelastaa Valentinianuksen tyttären Priscillan Geiserikin pojan Wilfriedin kynsistä.

## Näyttelijät

## Tuotanto
*La vendetta dei gladiatori* on kuvattu Euroscope-laajakangastekniikalla Eastmancolor-väreissä Incir De Paolisin studiolla Roomassa. Se on tavanomainen vaatimattomasti toteutettu peplum-seikkailu, jonka juonella on hyvin vähän yhteistä historiallisten tapahtumien kanssa. Taistelukohtaukset on lainattu Lionello De Felicen ''Konstantinus Suuresta'' ja muista filmeistä.

## Lähteet

## Aiheesta muualla
*
Helsingin Työväenyhdistys

**Helsingin Työväenyhdistys** (lyh. **HTY**) on vuonna 1883 perustettu Suomen ensimmäinen työväenyhdistys. Siihen kuuluu noin 50 jäsenjärjestöä, kuten ammattiosastoja, kuoroja, orkestereita sekä urheiluseuroja. Itse HTY:n tehtävänä on nykyään lähinnä ylläpitää Hakaniemen kaupunginosassa sijaitsevan Helsingin työväentalon eli Paasitornin toimintaa.

## Historia
Helsingin Työväenyhdistyksen perustaja oli huonekalutehtailija Julius von Wright, jonka mukaan myös wrightiläinen työväenliike on saanut nimensä. Wrightiläisten perustamat työväenyhdistykset olivat myöhemmästä työväenliikkestä poiketen aluksi porvarillisia, mutta 1890-luvulle tultaessa niissä saivat valtaa sosialistiset aatteet. Vuonna 1884 Helsingin Työväenyhdistys aloitti jäsenilleen anniskelutoiminnan Kaivokadun varrella sijaitsevassa ravintolassa, jota alettiin kutsumaan Juttutuvaksi. Yhdistyksen rakennuttama työväentalo valmistui Hakaniemeen 1908. Vuonna 1893 Helsingin Työväenyhdistys järjesti ensimmäisen valtakunnallisen työväenyhdistysten kokouksen.

## Muuta toimintaa
HTY:n oma urheiluseura Helsingin Jyry perustettiin vuonna 1902. Kun se lakkautettiin niin sanottujen kommunistilakien nojalla elokuussa 1930, perustettiin seuraavana vuonna uusi seura Helsingin Tarmo. Vuonna 1929 TUL valmistautuii liittokokoukseensa ja Jyry halusi varmistaa kommunistienemmistön TUL:n liittokoukseen ja erotti koko sosiaalidemokraattisen naistoimikuntansa. Sen seurauksena Sosiaalidemokraattiset urheilijat jäivät ilman seuraa ja se johti Helsingin Tarmon perustamiseen enemmän kuin Jyryn toiminnan kieltäminen. Myös Jyry aloitti toimintansa uudelleen sodan päätyttyä. Vuonna 1920 perustettu HTY:n naiskuoro tunnetaan nykyään nimellä Helsingin Työväen Naiskuoro Elegia.

Vuosina 1895–1918 ilmestyi HTY:n julkaisema sanomalehti *[[Työmies]]*, jonka seuraaja on nykyinen *[[Demokraatti (lehti)|Demokraatti]]*.

## Naisosasto
Helsingin Työväenyhdistyksen Naisosasto aloitti toimintansa vuonna 1898. Sen perustavan kokouksen puheenjohtajana oli myös Marttaliiton perustajana tunnettu Lucina Hagman. Naisosasto toimii nykyään yhteistyössä Vasemmistoliiton kanssa.

## Lähteet
Tolmatšovan sisarukset

**Anastasija** ja **Marija Andrejevna Tolmatšova** (; s. 14. tammikuuta 1997 Kursk) ovat venäläiset laulajakaksoset.

Sisarukset voittivat vuoden 2006 Lasten Euroviisut kappaleellaan *Vesenni džaz*, ja julkaisivat seuraavana vuonna debyyttialbuminsa. Myöhemmin he esiintyivät muun muassa yhdessä musikaalissa sekä vuoden 2009 Euroviisujen ensimmäisen semifinaalin avajaisnumerossa.

Sisarukset osallistuivat vuoden 2014 Euroviisuihin kappaleella *[[Shine (kappale)|Shine]]*, jolla he sijoittuivat kilpailun finaalissa seitsemänneksi. Esitys sai yleisöltä osakseen buuauksia Ukrainan kriisin takia.

## Lähteet

## Aiheesta muualla
Trolltindene

**Trolltindene** (myös **Trolltindan** tai **Trolltindane**) on Skandeihin kuuluva vuorimassiivi Rauman kunnassa, Møren ja Romsdalin lääniissä, Norjassa. Sen korkeimmat huiput ovat 1&nbsp;797-metrinen Breitind ja 1&nbsp;788 metriä merenpinnantasoa ylemmäksi kohoava Store Trolltind. Vuoriston itäpuolella sijaitsee Romsdalen-laakso ja länsipuolella Isterdalen. Trolltindenen vuoristo on erityisen kuuluisa itäpuolella olevasta Trollveggen-vuorenseinämästään, joka lukeutuu maailman korkeimpiin pystysuoriin seinämiin.

## Lähteet

## Aiheesta muualla
Kyrön rautatieasema

**Kyrön rautatieasema** (lyh. Kö) on rautatieliikennepaikka Pöytyän kunnassa. Se oli yksi Turku–Toijala-radan alkuperäisistä liikennepaikoista ja IV luokan rautatieasema Urjalan, Humppilan ja Liedon asemien ohella.

Liikennepaikka avattiin 1876 lähelle Karinaisten kirkonkylää. Asemarakennus rakennettiin ilmeisesti Knut Nylanderin piirustusten mukaan vuonna 1876 ja se vuorattiin ja maalattiin kolme vuotta myöhemmin. Rakennusta on jossakin vaiheessa laajennettu, mutta sen alkuperäinen ulkoasu on säilynyt hyvin. Junaliikenteen alkaessa Karinaisten suurin asutuskeskittymä oli kirkonkylä, mutta pian asemanseudulle alkoi syntyä teollisuutta ja asutusta. 1960-luvulla Kyrössä asui jo 1000 asukasta ja taajama ulottui naapurikunnan Pöytyän puolelle. Naapurinsa Auran tapaan henkilöliikenteen pysähdykset Kyrössä lopetettiin 1991, mutta asema toimii edelleen kohtauspaikkana ja sahan kuormauspaikkana. Asemarakennus, tavarasuoja ja joukko alueen muita rakennuksia siirtyi Senaatti-kiinteistöille ja edelleen myyntiin vuonna 2007.

Kyrön asema-alue sisältyy Museoviraston inventoimiin valtakunnallisesti merkittäviin rakennettuihin kulttuuriympäristöihin. Karinaisten kunta liitettiin Pöytyän kuntaan vuoden 2005 alussa.


Tiedosto:Kyrön rautatieasema.jpg|Kyrön rautatieasema
Tiedosto:Kyrön rautatieaseman asemapäälikön rakennus.jpg|Kyrön rautatieaseman asemapäälikön rakennus
Tiedosto:Kyrön rautatieaseman piharakennus.jpg|Kyrön rautatieaseman piharakennus
Tiedosto:Kyrön rautatieaseman kellari.jpg|Kyrön rautatieaseman kellari
Tiedosto:Kyrön rautatieaseman sauna.jpg|Kyrön rautatieaseman sauna

 
## Lähteet
Risto Heikkilä

**Risto Kyösti Heikkilä** (s. 2. helmikuuta 1943 Vihti) on suomalainen toimittaja ja entinen Yleisradion ajankohtaistoimituksen päällikkö. Hän oli Ajankohtaisen kakkosen toimitussihteeri ohjelman perustamisesta (1969) vuoteen 1987 asti. Muita Heikkilän tv-töitä ovat olleet muun muassa Suomalaisia tähtihetkiä -ohjelmasarja ja presidentti Urho Kekkosen haastatteluista ja arkistomateriaalista koostettu kolmeosainen Muutoksen vuosikymmenet -dokumenttisarja (1975).

Heikkilä on saanut tiedonjulkistamisen valtionpalkinnon kaksi kertaa Ajankohtaisen kakkosen toimituksen jäsenenä (1972 ja 1990).

## Lähteet

## Aiheesta muualla
* 
* Muutoksen vuosikymmenet Ylen Elävässä arkistossa
Breitinden

**Breitinden** tai **Breidtinden** voi tarkoittaa:

* Breitinden (Bodø), 749 m korkea vuorenhuippu Bodøn kunnassa, Norjassa
* Breitinden (Moskenes), 747 (760) m korkea vuorenhuippu Moskenesin kunnassa, Norjassa
* Breitinden (Meløy), 727 m korkea vuorenhuippu Meløyn ja Gildeskålin kunnissa, Norjassa
* Breidtinden (Balsfjord), 1 301 m korkea vuorenhuippu Balsfjordin kunnassa, Norjassa
* Breidtinden (Berg), 1 001 m korkea vuorenhuippu Senjan saarella, Bergin ja Lenvikin kunnissa, Norjassa
* Breitinden (Rana), 1 354 m korkea vuorenhuippu Ranan kunnassa, Norjassa
* Breitinden (Rauma), Trolltindene-vuoriston korkein, 1 797 m korkea vuorenhuippu Rauman kunnassa, Norjassa
* Breifjellet (Skjervøy), 709 m korkea vuori Kieruan kunnassa, Norjassa
* Breitinden (Nesna), fjell på øya Tomma, 818 m korkea vuorenhuippu Tomman saarella, Nesnan kunnassa, Norjassa
Kylmäkosken rautatieasema

**Kylmäkosken rautatieasema** (lyh. Kyl) on lakkautettu rautatieliikennepaikka Turku–Toijala-radalla entisen Kylmäkosken kunnan, nykyisen Akaan kaupungin alueella.

Kylmäkosken asema avattiin vuoden 1910 tienoilla syrjäiselle paikalle pitäjän takamaille seitsemän kilometrin päähän kirkolta. Ainoa tieyhteys asemalle oli kirkonkylästä tullut paikallistie. Vuonna 1915 perustettiin ensimmäiset teollisuuslaitokset, jonka jälkeen asemanseutu alkoi kehittyä. Vielä 1960-luvulla asemanseutu oli kunnan suurin taajama, mutta 1970-luvulla asukasluku laski kuudestasadasta kahteensataan ja teollisuuskin siirtyi kirkonkylään, jonka kautta kulki uusi valtatie 9. Kylmäkosken asema muutettiin miehittämättömäksi liikennepaikaksi vuonna 1969, tavaraliikenne lopetettiin vuonna 1976 ja henkilöliikenne vuonna 1985. Ratapiha purettiin 1980-luvun alussa ja liikennepaikka lakkautettiin vuonna 1986. Asemarakennus on yksityisomistuksessa.
## Lähteet
* Jussi Iltanen: *Radan varrella: Suomen rautatieliikennepaikat* (2. painos), s. 100. Helsinki: Karttakeskus, 2010. .
The Common Linnets

**The Common Linnets** () on alankomaalainen yhtye, jonka muodostivat alun perin country-laulajat Ilse DeLange ja Waylon. Yhtyeen oli tarkoitus esiintyä vain yhdessä konsertissa ja Eurovision laulukilpailussa 2014. DeLange ja Waylon olivat tunteneet toisensa jo vuosia ennen yhtyeen muodostamista.

Waylon ilmoitti toukokuun 2014 lopussa, että hän jättää yhtyeen. Sen tarkoitus oli alusta alkaen olla projekti, jossa DeLange pääsee tekemään country-musiikkia yhdessä eri artistien kanssa. Waylonin korvasi yhdysvaltalainen country-laulaja Jake Etheridge.

## Yhtyeen nimen alkuperä
Alkuperäisjäsenet DeLange ja Waylon ovat molemmat kotoisin Alankomaiden itäosista. Näiltä alueilta kotoisin olevista ihmisistä käytetään hollanninkielistä nimitystä *heikneuter*, joka viittaa *kneu*-nimiseen lintuun eli hemppoon. Yhtyeen nimi tulee lajin englanninkielisestä nimestä *common linnet*. Nimen keksi hollantilainen suunnittelija Rens Dekker, joka on suunnitellut myös yhtyeen logon sekä Calm After the Storm -singlen ja yhtyeen esikoisalbumin kansikuvat.

## Jäsenet
* Ilse DeLange (oikealta nimeltään Ilse Annoeska de Lange, s. 1977)
* Waylon (oikealta nimeltään Willem Bijkerk, s. 1980)

## Ura

25. marraskuuta 2013 Alankomaiden Eurovision laulukilpailuista vastaavat televisioyhtiöt AVRO ja TROS tiedottivat lehdistötilaisuudessa, että The Common Linnets edustaa Alankomaita Eurovision laulukilpailussa 2014. DeLange ja Waylon esittivät viisukappaleensa *[[Calm After the Storm]]* ensimmäisen kerran *De Werelt Draait Door* -televisio-ohjelmassa 12. maaliskuuta 2014 ja julkaisivat kappaleen lopullisen version seuraavana päivänä. Heidän debyyttialbuminsa *[[The Common Linnets (albumi)|The Common Linnets]]* julkaistiin 9. toukokuuta 2014 ja päivää myöhemmin yhtye sijoittui toiseksi Eurovision laulukilpailussa 2014.

Euroviisujen jälkeen yhtye lähti kiertueelle Alankomaissa sekä joissakin muissa Euroopan maissa. Waylonin poissaolo sai liikkeelle huhuja, joiden mukaan Waylon olisi jättänyt yhtyeen tai hänet olisi korvattu jollakin toisella artistilla. Waylon kirjoitti kuitenkin viralliselle Facebook-sivulleen viestin, jossa hän kertoi, että "yhtyeen molemmat jäsenet eivät osanneet ennustaa yhtyeen menestystä", ja että hänen aikansa menee hänen syyskuussa 2014 julkaistavan albuminsa valmisteluun. Myöhemmin Waylon kuitenkin ilmoitti lähtevänsä yhtyeestä, ja hänet korvasi Jake Etheridge.

Yhtyeen toinen albumi *[[II (The Common Linnetsin albumi)|II]]* julkaistiin 25. syyskuuta 2015.

## Diskografia

### Albumit

### Singlet
**[[Calm After the Storm]]* (2014)
**[[Give Me a Reason]]* (2014)
**[[Christmas Around Me]]* (2014)
**[[We Don’t Make the Wind Blow]]* (2015)
**[[Hearts On Fire]]* (2015)
**[[In Your Eyes (The Common Linnetsin kappale)|In You Eyes]]* (2016)

## Lähteet

## Aiheesta muualla

* Viralliset sivut
Vengetindene

**Venjetindan** tai **Vengetindene** on Skandeihin kuuluva vuorimassiivi Rauman kunnassa, Møren ja Romsdalin lääniissä, Norjassa. Sen päähuiput ovat Store Venjetinden, Lille Venjetinden ja Søndre Venjetinden, joista korkein on 1&nbsp;852 metriä merenpinnantasoa ylemmäksi kohoava Store Venjetinden. Massiivin länsi−luode -puolella sijaitsee Venjesdalen-laakso, itäpuolella puolestaan Kvanndalen-laakso.

## Lähteet

## Aiheesta muualla
Trolltindan (täsmennyssivu)

**Trolltindan** voi tarkoittaa:

* Trolltindene, vuoristo Møren ja Romsdalin läänissä, Norjassa
* Trolltindan, vuoristo Lofooteilla, Norjassa
Venjesdalsvatnet

**Venjesdalsvatnet** on Länsi-Norjassa, Rauman kunnassa, Vengedalen-laaksossa sijaitseva ylänköjärvi. Järven vesi laskee Venjeåa-jokea pitkin alempana sijaitsevaan suurempaan Glutra-uomaan ja edelleen Isfjorden-vuonoon.

## Lähteet
Eurajoen rautatieasema

**Eurajoen rautatieasema** () on lakkautettu rautatieliikennepaikka Rauman radan varrella. Se sijaitsee Sydänmaan kylässä Eurajoella, ja on kauempana Eura­joen kirkon­kylästä kuin Vuojoen rautatieasema.

Eurajoen asema sijoitettiin rautatien ja Eurajoen kirkolta Euraan ja Kiukaisiin johtavan maantien risteykseen. Asemarakennus rakennettiin Rauman radan asemien tyyppipiirustusten mukaisesti vuosina 1896–1898. Eurajoki avattiin liikenteelle 15. huhtikuuta 1897. Aseman seudulle ei syntynyt merkittävästi taaja-asutusta. Eurajoen laiturivaihde muutettiin miehittämättömäksi seisakevaihteeksi 1. huhtikuuta 1964. Tavaraliikenne lakkautettiin vuonna 1981 ja henkilöliikenne lakkautettiin koko radalta 29. toukokuuta 1988. Sivuraiteet ja vaihteet suljettiin vuonna 1997, ja myös asemarakennus on purettu. Liikennepaikka lakkautettiin 1997.

## Lähteet
Vuojoen rautatieasema

**Vuojoen rautatieasema** () on rautatieliikennepaikka Rauman radan varrella Eura­joella.

Vuojoen asema kuuluu Rauman radan alkuperäisiin liikennepaikkoihin. Se avattiin 15. huhtikuuta 1897 parin kilometrin päähän Eurajoen kirkolta rautatien ja Eurajoen ja Lapin välisen maantien risteykseen. Vuojoki sijaitsi lähempänä Eurajoen kirkonkylää kuin Eurajoen asema. Vuonna 1896 valmistunut asemarakennus rakennettiin Rauman radan asemien tyyppipiirustusten mukaan. Rakennusta laajennettiin myöhemmin.

Vuojoen asemalle toi merkitystä se, että se palveli Eurajoen lisäksi myös Lapin ja Hinnerjoen asukkaita. Asemanseudulle ei kuitenkaan kehittynnyt asutusta ja ympäristö oli vain metsää. Vuojoen asema muutettiin miehittämättömäksi vuonna 1969. Henkilöliikenne lakkautettiin koko radalta 29. toukokuuta 1988 ja tavaraliikenne lakkautettiin samana vuonna. Asemarakennus ja tavaramakasiini purettiin 1990-luvulla. Koko liikennepaikka lakkautettiin vuonna 1999, jolloin otettiin käyttöön Vuojoki-niminen junakohtauspaikka lähes kaksi kilometriä vanhalta asemalta Raumalle päin.

## Lähteet
Vesangan rautatieasema

**Vesangan rautatieasema** (lyhenne Vn) on liikennepaikka Haapamäki-Jyväskylä-radalla Vesangan kylässä. Asemalla ei ole henkilöliikennettä.

Vesangan rautatieasema avattiin 1897 samannimiseen kyläkeskukseen Vesankajärven rannalle. Kun 1920-luvulla rataa uudistettiin, asema siirtyi hieman pohjoisemmaksi ja paikalle rakennettiin Thure Hellströmin suunnittelema uusi asemarakennus. Samalla tavarasuoja siirrettiin vanhalta asemalta uudelle. Vanha asemarakennus on edelleen vanhalla paikallaan lähellä nykyistä valtatietä. 

Vesanka muutettiin miehittämättömäksi liikennepaikaksi vuonna 1980 ja matkustajajunien pysähdykset loppuivat Vesangassa 1984. Vuonna 2005 liikennepaikka avattiin uudestaan, ilman henkilöliikennettä välisuojastuspisteeksi. Vesangan kylä on kehittynyt yli 300 asukkaan taajamaksi lähinnä hyvien maantieyhteyksien ansiosta.

## Lähteet
* Jussi Iltanen: *Radan varrella: Suomen rautatieliikennepaikat* (2. painos), s. 208. Helsinki: Karttakeskus, 2010. .
Liar Liar (Cris Cabin kappale)

**Liar Liar** on Island Def Jamin julkaisema, yhdysvaltalaisen laulaja-lauluntekijä Cris Cabin ensimmäinen kansainvälisesti listasijoituksia saavuttanut single. Kappaleen sanoittivat Dallas Austin, Pharrell Williams sekä Christian Cabrerizo ja tuottivat Austin ja Williams. Williams vierailee kappaleella ja sen musiikkivideolla, mutta häntä ei ole kirjattu vierailevaksi artistiksi.

## Listasijoitukset

## Lähteet
Keski-Suomen liitto

**Keski-Suomen liitto** on yksi Suomen 18:sta maakunnan liitoista. Liitto on perustettu 4. elokuuta 1929 alkujaan keskisuomalaisen maakuntahengen vaalimiseksi.  Keski-Suomen liiton toimisto on Jyväskylässä osoitteessa Lutakonaukio 7. 

Maakunnan liiton lakisääteisiä tehtäviä ovat aluekehittäminen ja alueiden käytön suunnittelu. Liitto vastaa maakuntakaavoituksesta ja johtaa kansallista ja EU:n hankerahastoihin liittyvää kehittämistyötä maakunnassa. Ydintehtäviä ovat maakunnan yhteisen kehittämistahdon muodostaminen, maakunnan strateginen kehittäminen, kuntien ja maakunnan edunvalvonta sekä maakuntauudistuksen koordinoiminen Keski-Suomessa. Pitkän tähtäimen kehitystyötä ohjaa Keski-Suomi 2040 -strategia. Liitto myös hoitaa maakunnan kansainvälisiä suhteita. 

Keski-Suomen maakuntajohtajana toimii Pekka Hokkanen. Keski-Suomen liiton toimistossa työskentelee noin 30 henkilöä. Liitto on Keski-Suomen kuntien muodostama kuntayhtymä, jossa ylintä valtaa käyttää maakuntavaltuusto. Maakuntavaltuuston puheenjohtaja on Riitta Mäkinen (Sdp). Käytännön työtä johtaa maakuntahallitus, jossa puheenjohtajana toimii Tahvo Anttila (Kesk.). Maakunnan yhteistyöryhmä MYR  linjaa maakunnan kehittämistä ja EU-tukien jakoa Keski-Suomessa. 

## Lähteet

## Aiheesta muualla
* Keski-Suomen liiton kotisivut
Elwing

**Elwing**, joka tunnetaan myös nimellä **Elwing valkoinen**, on kuvitteellinen henkilö J. R. R. Tolkienin kirjoittamassa Silmarillionissa. Tarinassa Elwing oli Diorin ja hänen vaimonsa Nimlothin tytär. Hän oli Elurédin ja Elurínin nuorempi sisar. Hänestä tuli sittemmin Eärendilin vaimo ja Elrondin ja Elrosin äiti.

Elwing, samoin kuin hänen veljensä syntyivät Lanthir Lamathilla ja asui siellä kunnes hänen isänsä meni Doriathiin ja otti hänen perintönsä siellä kuninkaana.

Kun Fëanorin pojat hyökkäsivät Doriathin, kaikki hänen lähiomaisensa kuolivat tai katosivat, mutta he ottivat Elwingin sekä Silmarilin.

Elwing tapasi Eärendilin ja he menivät myöhemmin naimisiin. Elwing synnytti hänelle kaksospojat, Elrondin ja Elrosin. Elrond meni myöhemmin naimisiin Celebrianin kanssa. Celebrian oli Lóthlorienin Celebornin ja Galadrielin tytär. Tämä avioliitto tuotti kolme lasta, Elladanin, Elrohirin sekä heidän ainoan tyttärensä Arwen Undomielin. Hän oli kansansa Iltatähti ja sittemmin kuningas Aragorn II Elessarin vaimo. Nämä lapset olivat siis Elwingin ja Galadrielin lapsenlapset. Elwingin oli pakko luopua lapsistaan, kun Fëanorin jälkeläiset tulivat hakemaan Silmarilia. Mieluummin Elwing hyppäsi mereen kuin antoi Silmarilin. Hän muuttui suureksi, valkoiseksi linnuksi ja lensi pitkään kunnes löysi laivan jossa hänen miehensä Eärendil oli. 

Sitten hän ja Eärendil purjehtivat kohti Valinoria, Kuolemattomia Maita, voidakseen anoa armoa niiden puolesta jotka kärsivät Morgothin pahuudesta.

## Aiheesta muualla
* Tolkien Gateway
James Gunn

**James Gunn** voi tarkoittaa seuraavia henkilöitä:

*James Gunn (1920–1966), elokuva- ja televisiokäsikirjoittaja
*James Edwin Gunn (1923–2020), tieteiskirjailija ja professori
*James Edward Gunn (s. 1938), tähtitieteilijä ja professori
*James Gunn (s. 1966), elokuvaohjaaja ja -käsikirjoittaja.
Freestyler

**Freestyler** on suomalaisen hip hop -yhtye Bomfunk MC’s:n kappale. Se julkaistiin Suomessa lokakuussa 1999 yhtyeen kolmantena singlenä heidän ''In Stereo'' -studioalbumiltaan. Kappaleen kansainvälinen julkaisu tapahtui helmikuussa 2000 ja oli maailmanlaajuinen menestys saavuttaen listojen kärkisijoituksia Ruotsissa, Saksassa, Australiassa, Norjassa, Uudessa-Seelannissa, Itävallassa, Sveitsissä, Turkissa, Belgiassa, Alankomaissa ja Italiassa. Kappale sijoittui myös toiselle sijalle Tanskassa ja Isossa-Britanniassa.

Kappaleen alkuperäinen musiikkivideo kuvattiin Hakaniemen metroasemalla ja Merihaassa Helsingissä, ja siinä esiintyy Bomfunk MC’s:n jäsenten lisäksi malli Laila Snellmanin tuolloin 15-vuotias poika Marlo Snellman.

Videon ohjaajan Mikka Lommin mukaan musiikkivideolla on alusta vuoden 2024 lokakuuhun mennessä ollut yli miljardi katsojaa. 

Vuonna 2019 belgialainen teleoperaattori Telenet julkaisi musiikkivideon, joka imitoi alkuperäistä Freestyler-musiikkivideota. Lisäksi suomalainen heavy metal -ryhmä Battledragon julkaisi vuonna 2016 metal-version Freestyler-kappaleesta. Musiikkivideo on kuvattu alkuperäisessä ympäristössä Hakaniemen metroasemalla.

## Kappaleet

**CD maxi – Europe (2000)**

#
#
#
#

## Listasijoitukset

#### Vuosikymmenen listasijoitukset

## Lähteet
My Słowianie – We Are Slavic

**My Słowianie** on Donatanin ja Cleon single, joka julkaistiin 4. marraskuuta 2013. Se oli Puolan edustuskappale Eurovision laulukilpailussa 2014. Se sijoittui sijalle 14.

Kappaleessa lauletaan slaavitytöistä. Donatan ei esiintynyt varsinaisessa esityksessä.

## Lähteet

## Aiheesta muualla
* Iivonen, Kaisa: Esittelyssä Puola: Donatan & Cleo – My Słowianie – We Are Slavic Viisukuppila.fi. 13.4.2014.
Marcus Vinnerborg

**Karl Johan Marcus Vinnerborg** (s. 8. elokuuta 1972 Ljungby) on ruotsalainen jääkiekkotuomari. Nykyisin hän tuomitsee Ruotsin pääsarjatasolla SHL:ssä.

Vinnerborg on tuominnut aikuisten MM-kisoissa, U20-, ja U18-MM-kisoissa, sekä olympialaisissa. Hän on ensimmäinen eurooppalainen NHL-tuomari, ja vihelsi Pohjois-Amerikassa kahden kauden aikana yhteensä 40 ottelua.

Vinnerborg pelasi peliurallaan IF Troja/Ljungbyn junioreissa.

## Lähteet
Corey Tropp

**Corey Tropp** (s. 25. heinäkuuta 1989 Grosse Pointe Woods, Michigan) on yhdysvaltalainen ammattilaisjääkiekkoilija, joka pelaa tällä hetkellä NHL-joukkue Anaheim Ducksissa. Buffalo Sabres varasi Troppin vuoden  varaustilaisuuden kolmannella kierroksella, numerolla 89.

## Ura
Tropp pelasi Michiganin yliopiston jääkiekkojoukkueessa kolmen kauden ajan, vuosina 2007–2010.

Tropp teki NHL-debyyttinsä 4. marraskuuta 2011 Sabresin ottelussa Calgary Flamesia vastaan. Ensimmäisen maalin NHL:ssä hän teki 8. marraskuuta 2011 Winnipeg Jetsiä vastaan.

Tropp loukkaantui tapellessaan 22. syyskuuta 2013 harjoituskauden ottelussa Toronto Maple Leafsia vastaan. Hän sai lievän aivotärähdyksen, ja hänen leukansa murtui. 27. marraskuuta Sabres siirsi Troppin "waivers" -listalle, josta Blue Jackets otti Troppin 28. marraskuuta.

Tropp solmi kahden vuoden jatkosopimuksen Blue Jacketsin kanssa 7. heinäkuuta 2014.

Tropp liikkui Chicago Blackhawksiin kesällä 2015, jossa Blue Jackets sai hyökkääjä Alex Broadhurstin, puolustaja Stephen Johnsin sekä kaupan "isoimman" pelaajan Brandon Saadin. Chicago puolestaan sai Troppin lisäksi Jeremy Morinin.

## Tilastot

## Lähteet
James Gunn (tähtitieteilijä)

**James Edward Gunn** (s. 21. lokakuuta 1938) on yhdysvaltalainen tähtitieteilijä, joka toimii alansa professorina Princetonin yliopistossa.

Caltechissa vuonna 1966 tohtoriksi väitellyt Gunn on tehnyt sekä merkittävää teoreettista tutkimusta että panostanut tähtitieteellisten havaintovälineiden kehittämiseen ja havainnointiin. Vuonna 1965, ollessaan vielä jatko-opiskelija, hän (opiskelijatoverinsa Bruce Petersonin kanssa) kuvaili myöhemmin Gunn-Peterson-rajaksi kutsuttua raja-arvoa, jonka avulla he osoittivat, että maailmankaikkeus ionisoitui uudelleen ensimmäisten tähtien ja kvasaarien muodostumisen myötä. 

Gunnin ja hänen jatko-opiskelijanta Trinh Thuanin suunnittelema fotometrinen suodatinjärjestelmä, joka välttää näkyvimmät yötaivaan spektriviivat, on yksi suosituimpia optisen tähtitieteen värijärjestiä. Gunn on osallistunut myös kahden muun suodatinjärjestelmön suunnitteluun, ne ovat Hubble-avaruusteleskoopissa käytetty ja ja Sloan-niminen suodatinjärjestelmä.

Gunn jäi opetustehtävistään eläkkeelle vuonna 2011 mutta jatkoi kehitysprojekteissa työskentelyä.

Hänelle on myönnetty muun muassa Royal Astronomical Societyn kultamitali (1994), Crafoord-palkinto (2005) ja National Medal of Science (2009).

## Lähteet

## Aiheesta muualla
* Kitta MacPherson: Gunn wins National Medal of Science 17.9.2009. Princeton University.
Pekka Holopainen (toimittaja)

**Pekka Kustaa Holopainen** (2. joulukuuta 1935 Jalasjärvi – 23. syyskuuta 2015 Espoo) oli suomalainen toimittaja, joka työskenteli 1960-luvulla *[[Apu (lehti)|Apu]]*-lehdessä ja Tesvisiossa ja sen jälkeen Yleisradion ajankohtaisohjelmissa. Holopainen toimitti muun muassa Yleisradion aamulähetyksiä televisiossa ja *[[Itse asiassa kuultuna]]* -haastatteluohjelmia. Toimittajauransa jälkeen hän oli SDP:n edustajana Espoon kaupunginvaltuustossa. 

Holopainen sai Elokuvataiteen valtionpalkinnon vuonna 1981 dokumentista *Pato*, joka käsitteli voimalaitosrakentamisen vaikutusta Kemijoen lohikantaan.

## Lähteet

## Aiheesta muualla
* 
* Pekka Holopaisen muistokirjoitus ''Helsingin Sanomissa''.
Lumikko ja yhdeksän muuta

**Lumikko ja yhdeksän muuta** on Pasi Ilmari Jääskeläisen vuonna 2006 ilmestynyt esikoisromaani. Teoksen kustansi Atena. Kirja ilmestyi englanniksi vuonna 2013 nimellä *The Rabbit Back Literature Society* lontoolaisen Pushkin Pressin kustantamana.

Romaani sai vuonna 2006 Kuvastaja-palkinnon. 

## Aiheesta muualla
* Vesa Sisättö: Mysteerikertomus kirjailijasta. Helsingin sanomat 6.8.2006.
* Siru Valleala: Haaste todellisuudelle ja todelliselle kirjailijuudelle. Kiiltomato.net 19.8.2006.
* Terhi Hannula: Fantasia ei pura kirjailijamyyttiä. Turun sanomat 17.12.2006.
* Jenny Kangasvuo: Jäniksenselässä tarinoita nielemässä . Kaltio 6/2006.
* Haastattelu: Pasi Ilmari Jääskeläinen. Nono 30.10.2006.

## Lähteet
Harjukaupungin salakäytävät

**Harjukaupungin salakäytävät** on Pasi Ilmari Jääskeläisen vuonna 2010 ilmestynyt toinen romaani. Kirjan julkaisi Atena. Se sai Kuvastaja-palkinnon vuonna 2011.

## Lähteet

## Aiheesta muualla
* Teppo Kulmala: Harjukaupungin salakäytävät. *Keskisuomalainen* 15.9.2010.
* Oskari Rantala: Harjukaupungin salakäytävät. *Jyväskylän Ylioppilaslehti* 18.10.2010.
* Toni Jerrman: Kustantaja Suominen menee raiteiltaan. *Helsingin Sanomat* 30.10.2010.
* Paavo Kässi: Harjukaupungin salakäytävät. *Lapin ylioppilaslehti* 6/2010. (PDF, s. 19)
* Tapio Salomaa: Fantastiseksi estetisoitu todellisuus. *Kiiltomato.net* 1.12.2010.
* Matti Sauramo: Paljon on mielessä. *Parnasso* 7/2010.
* Kari Salminen: Suomisen Olli rakastuu taas. *Turun Sanomat* 8.12.2010.
* Irmeli Hautamäki: Myyräntyötä harjukaupungissa. *Mustekala.info* 27.12.2010.
* Salla Brunou: Salakäytävät tempaavat lukijan. *Etelä-Saimaa* 28.12.2010.
Larkin Administration Building

**Larkin Administration Building** oli arkkitehti Frank Lloyd Wrightin suunnittelema toimistorakennus Buffalossa, Yhdysvaltojen New Yorkin osavaltiossa. Talo rakennettiin vuonna 1904 ja purettiin 1950. Siinä toimi Larkinin postimyyntiyritys. Se oli ensimmäinen Wrightin suunnittelema julkinen rakennus.

## Lähteet
Elokuvavuosi 1919

Tässä artikkelissa käsitellään **vuoden [[1919]] aikana julkaistuja elokuvia** ja elokuvamaailman merkittäviä tapahtumia.

## Uudet elokuvat
* *[[Bolshevismin ikeen alla]]*
* *[[Dust of Desire]]*
* *[[Halbblut]]*
* *[[Historien om en gut]]*
* *[[Hämähäkit (elokuva)|Hämähäkit]]*
* *[[Katkenneita kukkasia]]*
* *[[Venusta etsimässä eli erään nuoren miehen ihmeelliset seikkailut]]*

## Aiheesta muualla

*
Elokuvavuosi 1918

Tässä artikkelissa käsitellään **vuoden [[1918]] aikana julkaistuja elokuvia** ja elokuvamaailman merkittäviä tapahtumia.

## Uudet elokuvat
* *[[The Bond]]*
* *[[Kivääri olalle vie!]]*
* *[[Koiranelämää (elokuva)|Koiranelämää]]*
* *[[Salome (vuoden 1918 elokuva)|Salome]]*

## Aiheesta muualla
*
Elokuvavuosi 1917

Tässä artikkelissa käsitellään **vuoden [[1917]] aikana julkaistuja elokuvia** ja elokuvamaailman merkittäviä tapahtumia.

## Uudet elokuvat
* *[[El Apóstol]]*
* *[[Charlie poliisina]]*
* *[[Charlie terveyshoitolassa]]*
* *[[Kleopatra (vuoden 1917 elokuva)|Kleopatra]]*
* *[[Over the Fence]]*

## Aiheesta muualla
*
Addicted to You (Aviciin kappale)

**Addicted to You** on ruotsalaistuottaja Aviciin kappale. Kappaleen ovat sanoittaneet Avicii, Ash Pournouri, Mac Davis, sekä Josh Krajcik ja se julkaistiin Aviciin True-debyyttialbumilta. Yhdysvaltalainen folk rock laulaja-lauluntekijä Audra Mae esittää kappaleella kreditoimattomat sanoitukset. Julkaistuna *True*-albumin neljäntenä singlenä "Addicted to You" julkaistiin Australian radioasemilla 27. marraskuuta 2013; Myöhemmin Avicii ilmoitti että "Addicted to You" sai täyden singlejulkaisun Isossa-Britanniassa 7. huhtikuuta 2014.

## Kappalelista

**Digital download — remix**

# "Addicted to You" (David Guetta remix) – 5:18

**Digital download — remixes**

# "Addicted to You" (Avicii by Avicii) - 5:31
# "Addicted to You" (David Guetta remix) - 5:18
# "Addicted to You" (Sick Individuals remix) - 5:00
# "Addicted to You" (Albin Myers remix) - 5:31
# "Addicted to You" (Ashley Wallbridge remix) - 4:51
# "Addicted to You" (Bent Collective remix) - 5:57

## Lähteet
Missä junat kääntyvät

**Missä junat kääntyvät** on Pasi Ilmari Jääskeläisen vuonna 2000 ilmestynyt novellikokoelma. Atena julkaisi kokoelmasta uudistetun laitoksen *[[Taivaalta pudonnut eläintarha]]* vuonna 2008. Esikoiskokoelma ilmestyi Pasi Jääskeläisen nimellä, uudemmat teokset kirjailijanimellä Pasi Ilmari Jääskeläinen. Kirja voitti Tähtivaeltaja-palkinnon vuonna 2001.

## Sisältö

* ”Missä junat kääntyvät” (1997) – Portti-kilpailun voitto 1997, Atorox-palkinto 1998
* ”Pinnan alla Toiseus piilee” (1998)
* ”Kummitustalo, Rakettitehtaankatu 1” (1996) – Portti-kilpailun voitto 1996
* ”Laurelia etsimässä” (1995) – Portti-kilpailun voitto 1995
* ”On Murmaa kaatunut!” (1999)
* ”Olisimmepa mekin täällä” (2000) – Atorox-ehdokas 2001
* ”Taivaalta pudonnut eläintarha” (1999) – Atorox-ehdokas 2001
* ”Perheterapiaa” (1998)
* ”Oi niitä aikoja: elämäni kirjastonhoitajattaren kanssa” (1999) – Portti-kilpailun voitto 1999, Atorox-palkinto 2000

## Lähteet

## Aiheesta muualla
* Hannu Blommila: Missä junat kääntyvät . Tähtivaeltaja 3/2000.
* Petri Hänninen: Kotimaista laatuscifiä. Kiiltomato.net 11.10.2000.
* Pasi Ilmari Jääskeläinen: Ideasta Atoroxiin. Kosmoskynä 1/2000.
* Johanna Sinisalo: Aidan väärältä puolen. Kaltio 6/2001.
Elokuvavuosi 1916

Tässä artikkelissa käsitellään **vuoden [[1916]] aikana julkaistuja elokuvia** ja elokuvamaailman merkittäviä tapahtumia.

## Uudet elokuvat
* *[[Viinuri luistimilla]]*
* *[[Vaeltaja (elokuva)|Vaeltaja]]*
* *[[Tuhlaajapoika (vuoden 1916 elokuva)|Tuhlaajapoika]]*
* *[[Suvaitsemattomuus]]*
* *[[Pikkutunneilla]]*
* *[[Panttilainaaja (vuoden 1916 elokuva)|Panttilainaaja]]*
* *[[Katoavia timantteja eli Herrasmies-varas Morel vastustajanaan etsivä Frank]]*
* *[[Eräs elämän murhenäytelmä]]*

## Aiheesta muualla

*
Elokuvavuosi 1915

Tässä artikkelissa käsitellään **vuoden [[1915]] aikana julkaistuja elokuvia** ja elokuvamaailman merkittäviä tapahtumia.

## Uudet elokuvat
* *[[Charlie näytännössä]]*
* *[[Charlie pankissa]]*
* *[[A Fool There Was]]*
* *[[Kansakunnan synty]]*
* *[[Kesä (elokuva)|Kesä]]*
* *[[Kulkuri (vuoden 1915 elokuva)|Kulkuri]]*
* *[[Peski, Lappa ja poliisit]]*
* *[[Rikosten runtelema]]*
* *[[Uusi työpaikka]]*

## Aiheesta muualla
*
Elokuvavuosi 1914

Tässä artikkelissa käsitellään **vuoden [[1914]] aikana julkaistuja elokuvia** ja elokuvamaailman merkittäviä tapahtumia.

## Uudet elokuvat
* *[[Cabiria]]*
* *[[Chaplin reportterina]]*
* *[[Charlie sateessa]]*
* *[[Kaksi sankaria]]*
* *[[Kaksikymmentä minuuttia rakkautta]]*
* *[[Kaksoiselämää (vuoden 1914 elokuva)|Kaksoiselämää]]*
* *[[Kalle Pettersson]]*
* *[[Kid Auto Races at Venice]]*
* *[[Käpäsen rakkausseikkailu]]*
* *[[Nainen, jonkas minulle annoit]]*
* *[[The New Janitor]]*
* *[[Pirteä ja kadonnut kori]]*
* *[[Salainen perintömääräys]]*
* *[[Se kolmas]]*
* *[[The Squaw Man (vuoden 1914 elokuva)|The Squaw Man]]*
* *[[Tuiskusen kuherruskuukausi]]*
* *[[Vieraalla maaperällä]]*
* *[[Väärennetty osoite]]*

## Aiheesta muualla

*
Elokuvavuosi 1913

Tässä artikkelissa käsitellään **vuoden [[1913]] aikana julkaistuja elokuvia** ja elokuvamaailman merkittäviä tapahtumia.

## Uudet elokuvat
* *[[Kosto on suloista]]*
* *[[Kun onni pettää]]*
* *[[Nuori luotsi (vuoden 1913 elokuva)|Nuori luotsi]]*
* *[[Sylvi (vuoden 1913 elokuva)|Sylvi]]*
* *[[Verettömät]]*

## Aiheesta muualla
*
Elokuvavuosi 1911

Tässä artikkelissa käsitellään **vuoden [[1911]] aikana julkaistuja elokuvia** ja elokuvamaailman merkittäviä tapahtumia.

## Uudet elokuvat
* *[[Anna-Liisa (vuoden 1911 elokuva)|Anna-Liisa]]*
* *[[Hyökyaaltoja]]*
* *[[L’Inferno]]*
* ''Kaksi kaupunkia''
* ''Mormonin uhri''
* ''Musta uni''
* ''Neljä paholaista''
* ''Palavat intohimot''
* ''Suurkaupungin yöelämän seuraukset''

## Aiheesta muualla
*
Matemaattisia olioita tai jaettuja unia

**Matemaattisia olioita tai jaettuja unia** on Leena Krohnin vuonna 1992 ilmestynyt esseenovellien kokoelma. Kirjan julkaisi WSOY. Teos sai Finlandia-palkinnon.

## Aiheesta muualla
* Tero Liukkonen: Aine juhlii elämän eri muodoissa.  Helsingin sanomat 4.11.1992.
St. Laurent -luokka

**St. Laurent -luokka** oli Kanadan kuninkaallisen laivaston ja myöhemmin Kanadan asevoimien hävittäjäluokka, jonka seitsemän alusta olivat palveluksessa 1950-luvun puolivälistä aina 1990-luvulle saakka.

Luokka oli ensimmäinen Kanadassa suunniteltu ja toteutettu suurempi alusluokka. Sen alukset muistuttivat Britannian kuninkaallisen laivaston Whitby-luokan fregatteja, mutta niiden varustuksena oli runsaasti Yhdysvalloista hankittua materiaalia. Alukset olivat alun perin saattuehävittäjiä (DDE), mutta modernisoinnin jälkeen ne luokiteltiin helikopterilla varustetuiksi saattuehävittäjiksi (DDH).

## Valmistus
Kanadan liittyminen Natoon ja turskasodan kokemukset loivat tarpeen uudesta alusluokasta vuonna 1949. Laivaston tehtävänä oli sukellusveneidentorjunta ja Luoteis-Atlantin valvonta. Uuden saattuehävittäjän suunnittelutyö alkoi vielä samana vuonna ja sen toteutusaikatauluksi määrättiin vuosi 1955. Suunnittelusta  vastasi montrealilainen German and Milne Sir Rowland Bakerin ohjauksessa. Baker loi Whitby-luokan fregatin kaltaisen, mutta omia ideoitaan toteuttavan aluksen.

Luokan piti valmistaa neljätoista viimeistään 1955 palvelukseen otettavaa alusta, mutta kylmän sodan aiheuttamien vaatimusten nopeiden muutosten aiheuttamat suunnitteluviiveet ja kustannusten nousu sekä Kanadan liittyminen Korean sotaan laskivat alusten lukumäärän seitsemään. Loput seitsemän valmistettiin Restigouche-luokan pohjalta ottaen huomioon suunnittelussa tulleet muutokset. Lisäksi suunnitelmien pohjalta valmistettiin kaksi seurannutta luokkaa MacKenzie-luokan neljä alusta ja Annapolis-luokan kaksi alusta.

## Alukset

Vuosina 1961-1966 kaikki alukset modernisoitiin, jolloin ne varustettiin uusilla kaikuluotaimilla, Limbo Mk.10 -sukellusveneentorjuntaheittimillä ja helikopterivarustuksella. Savuhormi jaettiin kahtia, mikä mahdollisti hangaarin sijoittamisen keskelle alusta. Samassa yhteydessä poistettiin kaksi 40 millimetrin ilmatorjuntatykkiä. Alukset luokiteltiin muutostyön jälkeen helikopterilla varustetuiksi hävittäjiksi () ja niille kullekin  sijoitettiin yksi CHSS-2 Sea King -helikopteri.

*St. Laurent* poistettiin palveluksesta 1974. *Skeena*, *Ottawa* ja *Fraser* ´modernisoitiin 1977-1979. *Saguenay*, *Margaree* ja *Assiniboine* modernisoitiin () 1980 ja kolme muuta vuotta myöhemmin.

## Lähteet
*
*

### Viitteet
Pekka Holopainen

**Pekka Holopainen** -nimisiä henkilöitä ovat:

* Pekka Holopainen (1935–2015), Yleisradion toimittaja
* Pekka Holopainen (s. 1966), Ilta-Sanomien urheilutoimittaja ja tietokirjailija
Arkajalat

**Arkajalat** () on vuonna 1985 ensi-iltansa saanut Richard Donnerin ohjaama yhdysvaltalainen seikkailu-komediaelokuva. Elokuvan on käsikirjoittanut Chris Columbus elokuvan tuottaneen Steven Spielbergin tarinan pohjalta. 

## Juoni

Elokuvan tapahtumat sijoittuvat Oregonin osavaltiossa sijaitsevaan Astorian merenrantakaupunkiin. Naapuruston asukkaat joutuvat muuttouhan alle, kun perheiden kotien tilalle halutaan rakentaa golf-kenttä. Nuori poika nimeltä Mikey Walsh (Sean Astin) ei halua muuttaa, vaikka muut naapuruston asukkaat tyytyvät tilanteeseen. 

Eräänä päivänä Mikey ja hänen kaverinsa Chunk (Jeff Cohen), Mouth (Corey Feldman) ja Data (Ke Huy Quan) käyvät läpi Mikeyn kodin ullakolla olevia vanhoja tavaroita ja löytävät sattumalta vanhan aarrekartan. Kaverukset päättävät lähteä aarteenetsintäretkelle, sillä aarre voisi pelastaa heidän kotinsa. Mikeyn isoveli Brand (Josh Brolin) yrittää estää poikia, mutta päätyy liittymään aarteenetsintään. Hänen mukanaan ryhmään tulevat mukaan myös Brandin ihastus Andy (Kerri Green) ja tämän ystävä Stef (Martha Plimpton). Näin on kasassa on kaverijoukko nimeltä Arkajalat (alkup. Goonies heidän naapurustonsa Goon Docksin mukaan).

Kartta johdattaa Arkajalat rannikolla sijaitsevan autioituneen ravintolan luokse, mutta heidän epäonnekseen sitä käyttää piilopaikkanaan Fratellin rikollisperhe, johon kuuluvat Mama Fratelli (Anne Ramsey) ja hänen kaksi poikaansa Jake (Robert Davi) ja Francis (Joe Pantoliano). Fratellit saavat Chunkin kiinni kun Arkajalat ovat tiedusteluretkellä ja sulkevat hänet tyrmään perheen kolmannen pojan Slothin (John Matuszak) seuraksi. 

Fratellit päätyvät seuraamaan Arkajalkoja maan alla olevissa tunneleissa. Molemmat ryhmät joutuvat välttelemään aarrekartan luoneen merirosvon tielle asettamia ansoja, mutta lopulta he löytävät merirosvolaivan suuresta luolasta. Cunk ja Sloth löytävät myös laivan luokse. Viimeinen ansa aiheuttaa luolan sortumisen, mutta Arkajalat ja Fratellit onnistuvat pakenemaan luolasta ulos rannalle. Poliisit ottavat kiinni Fratellin rikollisperheen, kun taas Arkajalkojen vanhemmat ovat iloisia nähdessään lapsensa vahingoittumattomina. Aarteenetsintä päättyy onnellisesti, kun Walshin perheen siivooja Rosalita (Lupe Ontiveros), huomaa Mikeyn marmorikuulapussissa olevan tarpeeksi jalokiviä kaikkien perheiden kotien pelastamiseksi.

## Näyttelijät

## Vastaanotto
Sean Astin sai roolistaan Youth in Film -palkinnon, ja ehdolla olivat myös Corey Feldman, Martha Plimpton ja Jeff Cohen. Academy of Science Fiction, Fantasy &
Horror Films palkitsi Anne Ramseyn.

Elokuva valittiin Yhdysvaltojen National Film Registryyn vuonna 2017.

Elokuvalla on Rotten Tomatoes -sivustolla 77 prosentin arvosana, joka perustuu yli kuuteenkymmeneen arvosteluun. Sivuston arvostelijat sanovat elokuvan olevan tyypillinen spielbergimäinen sekoitus temppuja ja tunnetta joka vetoaa sekä lapsiin että nostalgiannälkäisiin aikuisiin. 

Elokuva on saavuttanut kulttimaineen vuosien aikana. Esimerkiksi skotlantilainen näyttelijä James McAvoy on maininnut useasti sen olevan hänen kaikkien aikojen suosikkielokuvansa.

## Lähteet

## Aiheesta muualla
* 
*